《留番城》
宋代·熊瑞

半年在家少，万事出门宽。
酒买官酤贵。诗存俗句难。
雨余云影湿，秋杪雁声寒。
今古苍茫意，斜阳独倚阑。

作者简介：熊瑞，字西玉，号冕山，馀干（今江西馀干西北）人。朝弟。度宗咸淳七年（一二七一）进士，调庐陵教授，迁国子正。宋亡，自号清虚道人。有《瞿梧集》，已佚。事见《养吾斋集》卷一○《瞿梧集序》、清同治《馀干县志》卷九。今录诗十七首。